Source: https://www.super-liga.ro/2012/10/06/csm-baia-mare-rcm-univ-de-vest-timisoara-finala-in-care-orice-este-posibil/
Timestamp: 2019-01-20 00:58:08+00:00

Document:
CSM Baia Mare – RCM Univ. de Vest Timisoara, finala in care orice este posibil - SuperLiga CEC Bank
CSM Baia Mare – RCM Univ. de Vest Timisoara, finala in care orice este posibil
6 octombrie 2012 5 comments	baia mare, marian burlacu, rugby, stadionul arcul de triumf, superliga cec bank, timisoara
Baia Mare vs. Timisoara
La aproape un an dupa ce s-au infruntat in finala Cupei Romaniei, CSM Baia Mare si RCM Universitatea de Vest timisoara isi disputa titlul de campioana nationala. Intalnirea se anunta a fi una echilibrata, fiecare combatanta avand atuurile sale.
Iata, punct cu punct, care ar fi acestea:
1. TRADITIE. Echipa din Timisoara are o istorie mai indelungata decat cea din Baia Mare, ea aniversând 60 de ani de existenta in 2009. Adica aproape dublu decât rivala sa din finală – CSM a fost infiintata in 1977. Cele doua grupari s-au confruntat cu ceva probleme la inceput de nou mileniu. Echipa din Baia Mare a fost practic desfiintata dupa scandalul de dopaj generalizat din 2003, in timp ce aceea din Timisoara s-a aflat la ”granita” dintre cele doua ligi pentru cativa ani. Fiecare a revenit si, gratie unor investitii pe plan local, dar mai ales a unui plan sportiv sanatos au reusit sa revina la varf.
Baia Mare – Timisoara 0-1
2. PALMARES. CSM Baia Mare a cucerit patru titluri de campioana a Romaniei in intreaga sa istorie, ultimele trei in editiile trecute (1990, 2009, 2010, 2011). RCM Timisoara are un singur trofeu, in 1972, cand a devenit prima echipa din Provincie care ocupat locul 1 in campionat. Banatenii au mai avut o tentativa de a recastiga suprematia pe plan intern, in editia 1996-1997, cand s-au aflat timp de vreo sase etape pe primul loc – din acea formatie faceau parte multi jucatori valorosi (Solomie, Brezoianu, Petrache, Teodorescu). Parasita de sponsorul principal, n-a reusit sa mentina ritmul, fiind intrecuta mai apoi de Farul si de Steaua. In acest an, cele doua finaliste si-au impartit victoriile in campionat, fiecare castigand de doua ori, de fiecare data pe propriul teren. Baia Mare s-a impus cu 19-7 si 24-9 (43-16), iar Timisoara cu 29-7 si 19-13 (48-20).
Baia Mare – Timisoara 1-1
3. BAZA SPORTIVA. Cu toate ca, in ultimul timp, si-a pus la punct stadionul ce poarta numele lui Gheorghe Rascanu, echipa din Timisoara nu este inca la nivelul cele din Baia Mare. Campioana en-titre a revenit recent pe arena ”Lascar Ghinet”, care a trecut printr-un nou proces de modernizare, fiind inlocuit gazonul, iar capacitatea marita la peste 2.000 de locuri.
Baia Mare – Timisoara 2-1
4. ANTRENORI. Si CSM Baia Mare, si RCM Univ. de Vest Timisoara au ca antrenori principali fosti jucatori de treisferturi. Palmaresul Chester Williams este superior celui al lui Eugen Apjok, sud-africanul cucerind titlul mondial in 1995. Antrenorul maramuresenilor sta mai bine dupa numarul titlurilor castigate in Romania, avand deja trei, cu doua mai mult decat omologul sau, care a triumfat cu Dinamo. Ambii antrenori sunt cunoscuti pentru calmul si echilibrul lor. Ramane de vazut cine va fi mai inspirat la aceasta finala.
Baia Mare – Timisoara 3-2
5. INAINTARE. Prin traditie, maramuresenii au pus mai mereu accent pe inaintare, in timp ce banatenii au stralucit prin jocul lor de atac, pe treisferturi. Și pana in acest an, CSM Baia Mare era superioara la acest capitol, pe gramada evoluand internationalii romani Mihai Macovei, Andrei Radoi si Andrei Ursache. Intre timp, banatenii si-au intarit si ei inaintarea, alaturi de Stelian Burcea si Vasile Rus fiind adusi Petru Balan, fost campion al Frantei, Otar Turasvili si Daniel Carpo. Asadar, fata in fata se vor afla doua pachete de inaintare puternice, echilibrate, castig de cauza urmand a avea cel care va gresi mai putin si care se va dovedi a fi mai in vana – se stie ca nu conteaza nici macar numarul de kilograme (adunate) a celor opt.
Baia Mare – Timisoara 4-3
6. TREISFERTURI. Pe hartie, timisorenii par a sta mai bine pe acest compartiment, unde bastinasii Fercu, Lemnaru si Calafeteanu sunt asociati unor jucatori din emisfera Sudica (Tuiatua, Kinikinilau, Maola, Rose). Nici baimarenii nu sunt insa cu nimic mai prejos, Gall, Diniș, Niacșu, Botezatu avand aparitii in nationala sau in selectionata Bucurestiului.
Baia Mare – Timisoara 5-4
7. MIJLOCASI. Un rol extrem de important in stabilirea castigatoarei finalei SuperLigii CEC Bank il vor avea mijlocasii. Baia Mare l-a adus in primavara pe neozeelandezul Michael Wiringi tocmai in ideea de a iuti jocul. Plasat la deschidere, acesta va fi asociat lui Ailenei in formatia de start. De partea cealalta, si Timisoara conteaza pe un ”sudist”, tot ca mijlocas la deschidere – sud-africanul Jody Rose – care il va avea alturi pe internationalul Calafeteanu. In opinia mea, Timisoara este usor superioara la mijloc.
Baia Mare – Timisoara 5-5
8. TRANSFORMERI. La prima vedere, banatenii se prezinta mai bine si la acest capitol, Calafeteanu fiind superior lui Wiringi in clasamentul marcatorilor: 162 de puncte la 145. Si Fercu a marcat mai mult decat a facut-o Botezatu. Baimarenii, in schimb, il au pe banca de rezerve pe Dimofte, un alt jucator capabil sa ”dea la bete” cu succes. Ceea ce poate fi un plus mai ales daca se va ajunge la lovituri de departajare.
Baia Mare – Timisoara 6-5
9. REZERVE. Intr-un meci de atat de mare intensitate precum finala SuperLigii CEC Bank, unul si cu o miza deosebita – decide campioana Romaniei -, rezervele pot decide rezultatul final. Printre oamenii anuntati pe banca de cele doua staff-uri tehnice gasim rugbysti cunoscuti, care pot face diferenta pe final de partida. Baimarenii au avantajul ca si-au pastrat in mare parte lotul din anii trecuti, ceea ce inseamna ca ei au un plus de omogenitate. Timisorenii, in schimb, vor putea trimite pe teren si doi oameni din Sud, Kafatolu și Sola. Totul tine, asadar, si de forma de moment, si de inspiratia antrenorilor atunci cand vor face schimbarile.
Baia Mare – Timisoara 7-6
10. DISCIPLINA. Un aspect extrem de important in rugby, indeosebi atunci cand se joaca o finala de campionat. Timisorenii s-au confruntat cu ceva probleme de disciplina la inceput de sezon, dar, asa cum ne spunea capitanul Stelian Burcea, ele par a se fi rezolvat intre timp.
Baia Mare – Timisoara 8-7
11. CAPITANI. Cele doua finaliste si-au desemnat ca lideri oameni din linia a treia: Mihai Macovei (nr. 8) – Baia Mare si Stelian Burcea (flanker) – Timisoara. Ceea ce arata ca antrenorii lor dau o mare importanta mobilitatii, jocului in miscare. Ambii capitani au fost in progres in ultimii ani, ei devenind si mai disciplinati datorita posturii in care se afla. Si Burcea, si Macovei au evoluat la nationala, ceea ce inseamna o experienta deosebita, extrem de importanta atunci cand esti pus sa conduci echipa din teren.
Baia Mare – Timisoara 9-8
12. PROSPETIME FIZICA. La acest capitol, Timisoara pare a fi avantajata. RCM Universitatea de Vest si-a menajat o parte dintre titulari in derby-ul cu CSM Baia Mare, din ultima etapa a fazei a doua a SuperLigii CEC Bank, iar in semifinala cu Farul Constanta a dovedit o pofta de joc deosebita (68-13). Maramuresenii, in schimb, au intampinat ceva dificultati in a se califica in finala, trecand la limita (24-20) de Steaua.
Baia Mare – Timisoara 9-9
13. ACCIDENTARI. Inaintea finalei de duminica, loturile celor doua rivale sunt valide, neexistand jucatori accidentati, indisponibili. Ramane de vazut cum vor trece jucatorii peste contactele tari care vor aparea cu siguranta in aceasta intalnire. E posibil ca accidentarea unui jucator cheie sau a mai multora sa influenteze decisiv rezultatul final.
Baia Mare – Timisoara 10-10
14. ARBITRAJ. Finala va fi condusa de un arbitru din Franta, mai precis de Salem Attalan (30 de ani). Acest cavaler al fluierului a oficiat si la disputa RCM Timisoara – CSM Baia Mare 32-10 care a decis castigatoarea Cupei Romaniei in 2011. Asadar, cele doua grupari il cunosc pe arbitru si stiu care e maniera lui de a conduce un meci.
Baia Mare – Timisoara 11-11
15. SUPORTERI. Si baimarenii, si timisorenii vor fi incurajati de suporteri la Bucuresti. Banatenii pot miza, in plus, si de un sprijin dinspre Brasov, mai precis din partea fanilor lui Fercu si Lemnaru. Probabil ca bucurestenii vor fi ”impartiti” mai ales ca si la Timisoara, si la echipa din Baia Mare evolueaza acum jucatori care au trecut pe la Dinamo si pe la Steaua.
Baia Mare – Timisoara 12-12
CONCLUZIE: Greu de facut un pronostic pentru aceasta finala, mai ales ca este una inedita pentru campionatul de rugby din Romania. Daca ar fi sa tinem cont de ultimele editii, atunci am spune ca favorita este CSM Baia Mare. Daca ne orientam dupa disputa din finala Cupei Romaniei din 2011, am fi tentati sa o creditam cu prima sansa pe RCM Timisoara. Personal, cred ca diferenta dintre cele doua finaliste nu va fi mai mare de 5 puncte si ca in total se vor marca in jur de 40 de puncte.
Michael Wiringi: Trebuie sa marcam cu un punct mai mult decat Timisoara
Universitatea Cluj ramane in SuperLiga

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM